PATVIRTINTA

 Klaipėdos Vydūno gimnazijos direktoriaus

 2021 m. rugpjūčio 30 d.

 įsakymu Nr. V1-112

**KLAIPĖDOS VYDŪNO GIMNAZIJOS COVID-19 LIGOS (KORONAVIRUSO INFEKCIJOS) VALDYMO PRIEMONIŲ PLANAS ORGANIZUOJANT UGDYMO PROCESĄ**

**I SKYRIUS**

**PRADINIO, PAGRINDINIO IR VIDURINIO UGDYMO ORGANIZAVIMAS**

1. Vadovaujantis Klaipėdos Vydūno gimnazijos (toliau – Gimnazija) Covid-19 ligos (koronaviruso infekcijos) valdymo priemonių planu (toliai – planas) ugdymo procesas Gimnazijoje organizuojamas atsižvelgiant į epidemiologinę situaciją ir Lietuvos Respublikos sveikatos apsaugos ministerijos patvirtintus reikalavimus, Švietimo, mokslo ir sporto ministerijos rekomendacijas.

2. Gimnazijoje maksimaliai laikomasi numatytų saugos priemonių, ribojami Gimnazijos bendruomenės kontaktai, laikomasi saugaus atstumo.

3. Gimnazija ekstremalios situacijos sąlygomis dirba kontaktiniu būdu:

3.1. besigydantiems namuose gydytojų komisijos sprendimu, mokiniams esantiems privalomoje izoliacijoje gali būti organizuojamas hibridinis mokymas;

3.2. jeigu mokytojui tenka privalomai izoliuotis, mokiniams turės būti užtikrinamas nenutrūkstamas ugdymo procesas, mokyklai priimant individualų sprendimą (atitinkama klasė ar klasės pereina į nuotolinį mokymą, paskiriamas pavaduojantis mokytojas, mokytojas prisijungia per nuotolį arba taikomi kiti galimi sprendimo būdai).

4. Kiekvienai mokinių klasei priskirta konkreti patalpa, t. y. klasė, kurioje vyksta pamokos. Skiriant mokinių klasėms patalpas, kiek leidžia galimybės užtikrinama, kad šalia esančiose patalpose mokytųsi atskirti mokinių srautai:

4.1. 1-4 klasių mokiniai mokosi viename korpuse, pirmame, antrame ir trečiame aukštuose;

4.1.2. 6d (113 kab.) mokosi I aukšte Vydūno alėjoje, 5 d (102 kab.), 12m (103 kab.) ir 12 d (104 kab.) klasių mokiniai mokosi Vėtrungių alėjoje, I aukšte;

4.1.3. 6m (217 kab.), 5 m (214 kab.) , 9 m (213 kab.) , 10m (218 kab.), 10d (211 kab.) klasės mokosi Menų alėjoje II aukšte. 8m (206 kab.), 7m (207 kab.) , 8d (203 kab.) klasių mokiniai mokosi II aukšte, Vėjų alėjoje;

4.1.4. 5t (304 kab.), 6t (303 kab.) klasių mokiniai mokosi III aukšte, Mūzų alėjoje. 7 t (312 kab.), 8 t (311 kab.), 11j (313 kab.), 11t (315 kab.), 9t (316 kab.), 7d (317 kab.) - Atradimų alėjoje, III aukšte.

5. Maksimaliai ribojamas skirtingose klasėse ugdomų mokinių kontaktas tiek pamokų metu, tiek po pamokų: vienos klasės (grupės, srauto) mokiniams ugdymo veiklos visą dieną organizuojamos toje pačioje mokymo patalpoje (skirtingi mokytojai atvyksta į klasei paskirtą patalpą, o ne mokiniai vyksta pas mokytoją). Išimtis taikoma pamokoms, vykstančioms:

5.1. chemijos, biologijos, technologijų, informacinių technologijų, tikybos, užsienio kalbų, muzikos, šokio, dailės kabinetuose, aktų salėje, teatro salėje, sporto salėje. Mokytojai po pirmo skambučio įleidžia mokinius į klases, pasibaigus pamokai, mokiniai grįžta į paskirtą kabinetą.

6. Klasių judėjimas mokykloje:

6.1.1-4 klasių mokiniai į Gimnaziją įeina ir po pamokų išeina per pradinių klasių korpuso įėjimą;

6.2. 5-8 ir I-IV gimnazinių klasių mokiniai įeina ir išeina per pagrindinį ir antrąjį įėjimus;

6.3. 6m, 5m, 9m, 10m, 7d, 9t, 11t, 11j klasės vaikšto per pagrindinį įėjimą ir naudojasi kairiąja laiptine (laiptai šalia mokyklos budėtojos);

6.4. 5d, 12m, 12d, 10d, 8m, 7m, 8d, 7t, 8t, 5t, 6t klasės vaikšto per 2-ąjį įėjimą (dešinėje nuo pagrindinio), naudojasi dešiniąja laiptine (prie instrumento kabineto). Šis srautas į valgyklą, sporto salę juda per I-ąjį aukštą.

7. Klasėms priskirtos rūbinės:

7.1. 1d, 1m, 4d ir 4m I aukšto rūbinė;

7.2. 2d, 2m, 3d ir 3m kabyklos II aukšto hole;

7.3. 1t, 2t, 3t ir 4t III aukšto rūbinė;

7.4.5d, 12m, 12d – kabykla Vėtrungių alėjoje;

7.5. 8m, 7m, 8d – kabykla Vėjų alėjoje;

7.6. 5t, 6t – kabykla Mūzų alėjoje;

7.7. 5m, 6m, 6d, 7d, 7t, 8t, 9td, 9md, 10mt, 10dt, 11j, 11t – rūbinė prie budėtojos.

8. Klasėms priskirtos teritorijos mokyklos kieme pertraukų metu:

8.1. aikštės dalis prie paukščio, prie pradinių klasių korpuso – 5d, 5t, 6t, 7t;

8.2. aikštės dalis prie paukščio, prie sporto salės – 5m, 6m, 6d, 7d;

8.3. sporto aikštė ties valgyklos langais – 9md, 10mt, 9td;

8.4. vidinis kiemas prie gluosnio - 11t, 11j;

8.5. sporto aikštė prie futbolo aikštyno – 10dt, 8m, 7m, 8d, 8t;

8.6. pėsčiųjų takas prie pradinių klasių korpuso – 12m, 12d.

9. Mokykloje mokiniai spintelėmis nesinaudoja, daiktus ir priemones laiko priskirtuose kabinetuose.

10. Tėvai (globėjai, rūpintojai) mokinius palydi/pasitinka iki/prie Gimnazijos pastato durų. Į gimnaziją esant poreikiui įleidžiami tik su galimybių pasu:

10.1. jei yra būtinybė susitikti su administracija, specialistais ar pedagogais, tėvai (globėjai, rūpintojai) susitikimo datą, laiką suderina su asmeniu, su kuriuo nori susitikti. Gimnazijos darbuotojas asmeniškai apie numatomą vizitą informuoja Gimnazijos budėtoją;

10.2. jeigu administracijai, specialistams ar pedagogams reikalingas susitikimas su tėvais (globėjais, rūpintojais), apie tai tėvai informuojami elektroniniame MANO dienyne/ el. paštu/ telefonu, suderindami vizito datą ir laiką ir praneša Gimnazijos budėtojui.

11. Visiems pašaliniams asmenims draudžiama patekti į Gimnaziją, išskyrus atvejus, kai jie teikia paslaugas, būtinas ugdymo proceso organizavimui ir turi galimybių pasą.

12. Visi švietimo įstaigų darbuotojai ir mokiniai *nuo penktos klasės* mokykloje dėvi kaukes pamokų metu ir per pertraukas. Kaukių leidžiama nedėvėti mokiniams ir mokytojams, kai jie sportuoja, veiklų, kurių negalima atlikti būnant su kauke, vykdymo metu. Neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei, jiems rekomenduojama nešioti veido skydelį.

13. Maksimaliai išnaudojamos galimybės pamokas/užsiėmimus, grupines veiklas organizuoti lauke, jeigu leidžia dalyko turinio ypatumai, oro temperatūros sąlygos. Fizinio ugdymo pamokas, jei leidžia oro sąlygos, būtina organizuoti lauke.

14. Neformaliojo vaikų švietimo veiklos uždarose vietose, laikantis nustatytų saugumo reikalavimų, vyksta kontaktiniu būdu, kai grupėje iki 30 vaikų.

15. Bibliotekos paslaugomis galima naudotis pagal nustatytą tvarkaraštį. Bibliotekoje aptarnaujami ne daugiau kaip 3 tos pačios klasės mokiniai arba 1 (jei skirtingos klasės), kiti laukia už durų laikydamiesi saugaus atstumo. Skaitykloje vienu metu gali būti ne daugiau kaip 8 mokiniai, tarp jų turi būti ne mažiau kaip 1 metro atstumas.

16. Švietimo pagalbos specialistų konsultacijos teikiamos individualiai ar vienu metu dirbama tik su tos pačios klasės (srauto) mokiniais. Konsultacijų metu vengiama fizinio kontakto. Po kiekvienos konsultacijos patalpos išvėdinamos ir nuvalomi dažnai liečiami paviršiai, naudotos priemonės.

17. Organizuojant renginius atvirose erdvėse tarp dalyvių turėtų būti išlaikomas ne mažesnis kaip 1 metro atstumas.

18. Uždarose erdvėse renginiai organizuojami laikantis klasių izoliavimo principo, dėvimos kaukės.

19. Mokinių vykimas į renginius už Gimnazijos ribų:

19.1. renginiai už Gimnazijos ribų organizuojami tik gavus Gimnazijos direktoriaus leidimą, įformintą įsakymu;

19.2. renginį už Gimnazijos ribų organizuojantis mokytojas privalo pateikti prašymą raštinės administratoriui prieš tris darbo dienas iki renginio, taip pat prieš renginį pravesti saugaus elgesio instruktažą.

20. Patalpos, kuriose organizuojamas mokinių ugdymas, vykdomos konsultacijos, išvėdinamos prieš atvykstant mokiniams ir kiekvienos pertraukos metu (langus atidaro pamoką vedęs mokytojas).

21. Dažnai liečiamus paviršius (durų rankenas, durų rėmus, stalų paviršius, kėdžių atramas, laiptinės turėklus, elektros jungiklius ir kt.) valo valytojos paviršiams valyti skirtu valikliu ne rečiau kaip 2 kartus per dieną.

22. Jei organizuojant veiklą naudojamos bendros patalpos (kabinetai, salės ir pan.), po kiekvienos pamokos jos išvėdinamos ir pagal galimybes išvalomos.

23. Mokymo priemonės, inventorius mokytojo dezinfekuojami po kiekvieno panaudojimo. Ribojamas dalijimasis ugdymo priemonėmis.

24. Gimnazijoje sudarytos sąlygos mokinių ir darbuotojų rankų higienai (valgyklos, tualetų, persirengimo kambarių praustuvėse tiekiamas šiltas ir šaltas vanduo, kitose patalpose – šaltas vanduo, prie praustuvių patiekiama skysto muilo, popierinių rankšluosčių, valgykloje veikia rankų džiovintuvas). Gerai matomoje vietoje prie visų trijų įėjimų į Gimnaziją, taip pat kiekviename pastato aukšte pastatytos rankų dezinfekcijai skirtos priemonės. Viešinamos rekomendacijos dėl tinkamos rankų higienos.

25. Nuolat stebima mokinių, darbuotojų sveikatos būklė:

25.1. mokiniams, darbuotojams, sudaromos sąlygos, jei yra poreikis, atvykus į Gimnaziją matuoti(s) kūno temperatūrą bekontakčiu termometru, kuris laikomas budėtojo poste, kitas – pas sveikatos specialistę;

25.2. į Gimnaziją neįleidžiami asmenys, kuriems pastebimi karščiavimo ar kitų viršutinių kvėpavimo takų ligų, užkrečiamųjų ligų požymių (pvz., sloga, kosulys, pasunkėjęs kvėpavimas ir pan.);

25.3. mokinys, kuriam ugdymo proceso metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., sloga, kosulys, pasunkėjęs kvėpavimas ir pan.), nedelsiant izoliuojamas visuomenės sveikatos specialistės kabinete, apie tai informuojami jo tėvai (globėjai, rūpintojai) ir konsultuojamasi su šeimos gydytoja dėl tolimesnių veiksmų;

25.4. darbuotojas, kuriam darbo metu pasireiškia karščiavimas (37,3 °C ir daugiau) ar ūmių viršutinių kvėpavimo takų ligų, kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan.), turi nedelsiant palikti Gimnazijos patalpas, susisiekia su savo šeimos gydytoju;

25.5. jeigu Gimnazija iš darbuotojo, mokinio ar jo tėvų (globėjų, rūpintojų) gavo informaciją apie darbuotojui ar mokiniui (jo artimiesiems) nustatytą COVID-19 ligą (koronaviruso infekciją), apie tai nedelsiant informuoja Klaipėdos miesto Visuomenės sveikatos biurą, bendradarbiauja su biuru nustatant sąlytį turėjusius asmenis ir jiems taikant 14 dienų izoliaciją;

25.6. draudžiama į Gimnaziją atvykti asmenims, kuriems privaloma izoliacija, izoliacijos laikotarpiu.

26. Darbuotojai, į kurių pareigas neįeina tiesioginis darbas su mokiniais, pagal galimybes vengia su jais tiesioginio kontakto.

**II SKYRIUS**

**MOKINIŲ MAITINIMAS**

27. Nemokami pietūs mokykloje skiriami pirmokams ir antrokams, be atskiro prašymo nevertinant gaunamų pajamų.

28. Pradinių klasių ir 5-8 klasių mokiniams maitinimas organizuojamas iš anksto užsisakius ir nusipirkus maitinimo talonus.

29. Mokyklos svetainėje kiekvieną penktadienį skelbiamas ateinančios savaitės meniu.

30. Maitinimo talonus galima nusipirkti kiekvieną darbo dieną nuo 7.30 iki 14.00 val. iš lauko pusės per valgyklos langą (nuo pradinės mokyklos *„*Gilijos” pusės). Maitinimo talonų kainos: pusryčiai – 1.00 euras, pietūs – 2.20 euro.

31. Pusryčių grafikas:

31.1.po 1 pamokos 2d, 2m, 3d ir 3m klasės;

31.2. po 2 pamokų 1t, 2t, 3t ir 4t klasės;

31.3. per 3 pamoką 1d, 1m, 4d ir 4m klasės. (10min. pamokos pradžios);

32. Pietų grafikas pradinių klasių mokiniams (15min. pamokos pradžios):

32.1. per 4 pamoką 2d, 2m, 3d ir 3m klasės. (15min. pamokos pradžios);

32.2. per 5 pamoką 1t, 2t, 3t ir 4t klasės. (15min. pamokos pradžios);

32.3. po 6 pamokų 1d, 1m, 4d ir 4m klasės.

33. Pietų pertraukų metu valgantys 1-4 klasių mokiniai į valgyklą išeina 3 minutės iki pamokos pabaigos, o grįžta iš valgyklos po skambučio į pamoką, kad nesusitiktų su kitais į pertrauką išeinančiais mokiniais.

34. 5-12 klasių mokinių valgymo pertraukos:

34.1. po 3 pamokų valgo 5d, 5m, 6d, 6m klasės– užsakomas maistas. 10d ir 10m klasės perka;

34.2. po 4 pamokų valgo 7d, 7m, 8d, 8m klasės – užsakomas maistas. 9d ir 9m klasės perka;

34.3. po 5 pamokų valgo 5t, 6t, 7t ir 8t klasės– užsakomas maistas. 11d, 11m, 12d ir 12m klasės perka.

35. Iš namų atsineštą maistą rekomenduojame valgyti valgykloje, pietaujant su tos pačios klasės mokiniais.

36. Prie vieno stalo valgo tik tos pačios klasės mokiniai.

37. Po kiekvieno maitinimo bendra maitinimo organizavimo patalpa išvėdinama ir išvaloma.

38. Maitinimas švediško stalo principu, kai maistą įsideda patys mokiniai, neorganizuojamas.

39. Gimnazijos valgykloje aptarnaujami tik Gimnazijos darbuotojai ir mokiniai.

**III SKYRIUS**

**BAIGIAMOSIOS NUOSTATOS**

40. Už mokinių, atvykstančių į Gimnaziją, sveikatos būklę bei aprūpinimą nosį ir burną dengiančiomis apsaugos priemonėmis atsako jų tėvai (globėjai, rūpintojai).

41. Jei Gimnazijos darbuotojui ar mokiniui yra nustatoma COVID-19 liga, Gimnazijos mokiniams ugdymas toliau tęsiamas vadovaujantis atskirais Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo ir/ar Švietimo, mokslo ir sporto ministerijos sprendimais.

42. Gimnazijos ugdymo organizavimo planas keičiamas pasikeitus teisės aktams.

43. Su Gimnazijos ugdymo organizavimo planu darbuotojai supažindinami elektroninėmis ryšio priemonėmis. Mokinius, tėvus (globėjus, rūpintojus) su planu supažindina klasių vadovai.

44. Gimnazijos planas ir priedai skelbiami Gimnazijos interneto svetainėje, Gimnazijos patalpose.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_